
Цели на курса
Да бъдат запознати студентите със съвременните подходи за изучаване на познанието и с теориите за неговата природа и функции. Студентите да получат умения за работа с понятията, с които борави съвременната теория на познанието. Да се насърчат нагласите на студентите за анализ на предпоставките, импликациите и основанията на претендиращите за истинност теории и хипотези в различните области на съвременната култура. 
Съдържание на дисциплината (анотация и теми)






ТЕМИ

1. Граници на философските изследвания върху знанието. Теория на познанието, епистемология, гносеология. Логика, психология, информационна теория. Философия на езика и философия на съзнанието. Задачи на теорията на познанието: експликативни, нормативни и дескриптивни.
2. Речник на теорията на познанието. Знание, мнение, убеждение, вярване. Изречение, твърдение, пропозиция, изказване. Субект, предикат, агент. Знание и разбиране. Знание и мъдрост. Знание и познание. Процедурно и пропозиционално знание.
3. Проблемът за репрезентацията. Реализъм и антиреализъм.
4. Анализ на знанието. Проблемът на Гетие.

5. Ценността на знанието и проблемът за епистемичния късмет. 
6. Проблемът за обосноваването на знанието. Фундаментизъм и кохерентизъм. Екстернализъм и интернализъм.

7. Проблемът за истината. Истина, лъжа, заблуда и грешка.Теории за истината: класификация.

8. Епистемични и неепистемични теории за истината: обзор и анализ. 
9. Скепсисът. Два класически скептически проблема: знание за външния свят и знание за другите съзнания. Отговори на скептицизма.

10. Форми на знание. Индивидуално и съвместно знание. Специализирано и неспециализирано знание. Възприятие, памет, понятие. Теория, наука, здрав разум. Свидетелство и авторитет. 
11. Проблемът за метода. Философската методология. 

12. Знание и информация.

